110. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΄Αριθ. 15.089 της 22 Φεβρ. 1969/15 Ιουλ. 1972 (ΦΕΚ Β΄ 487) Περί του τρόπου αναγνωρίσεως των ηυξημένων κατόπιν των Ν.Δ. 78 και 80 του 1969 συντάξεων και πληρωμής των σχετικών διαφορών. ΄Εχοντες υπ’ όψιν:Τας διατάξεις του άρθρ. 4 του Ν.Δ. 80 του 1969 «περί αυξήσεως των συντάξεων εν γένει του Δημοσίου κλπ.», αποφασίζομεν: 1.Το κατόπιν των Ν.Δ. 78 και 80 του 1969 ανήκον εις τους συνταξιούχους και βοηθηματούχους εν γένει του Δημοσίου ποσόν συντάξεως βοηθήματος και επιδόματος, εφ’ όσον ταύτα είχον αναγνωρισθή πρό της τυπικής ισχύος των ανωτέρω Ν.Δ/των, αναγράφεται εις εξουδιοδοτικούς πίνακας πληρωμής συντασσομένους υπό της αρμοδίας Διευθύνσεως της Υπηρεσίας Συντάξεων του Γενικού Λογιστηρίου του Κράτους και αποστελλομένους εις τα αρμόδια δια την πληρωμήν των συντάξεων Ταμεία. 2.Εις τους συνταξιούχους του Δημοσίου, ων δεν εγένετο εισέτι ο καθορισμός του ποσού της από 1 Ιαν. 1968 συντάξεως, δια πράξεως του Ελεγκτικού Συνεδρίου ή του οικείου Διευθυντού της Διευθύνσεως Κανονισμού Συντάξεων της Υπηρεσίας Συντάξεων κατά τα οριζόμενα εις τας περιπτ. α΄ και β΄ της παρ. 5 της υπ’ αριθ. 155722 της 1 Ιουλ. 1968 ημετέρας αποφάσεως «περί τρόπου αναγνωρίσεως των ηυξημένων συντάξεων κατόπιν του Α.Ν. 377 του 1968 και πληρωμής των σχετικών διαφορών «καταβάλλεται από 1 Ιαν. 1969 έναντι της δικαιουμένης κατόπιν των Ν.Δ. 78 και 80 του 1969 αυξήσεως ποσοστόν 10% επί του ήδη καταβαλλομένου αυτοίς ποσού συντάξεως. Η καταβολή της αυξήσεως ταύτης διατάσσεται δια των εν τη παρ. 1 της παρούσης αναφερομένων εξουσιοδοτικών πινάκων. Τα επιδόματα ανικανότητος των εν τη παρούση παραγράφω αναφερομένων αυξάνονται κατά τα εν παρ. 1 του άρθρ. 2 του Ν.Δ. 80 του 1969 οριζόμενα (ανωτ. αριθ. 68). Σελ. 90,54(β) Τεύχος 739-Σελ. 124 3.Εις ην περίπτωσιν ήθελε διαταχθή, κατά την εν παρ. 1 και 2 διαδικασίαν, η καταβολή ελάσσονος του πράγματι δικαιουμένου ποσού συντάξεως βοηθήματος ή επιδόματος καταβάλλεται κατόπιν ειδικής διαταγής της οικείας Διευθύνσεως Ελέγχου και Εντολής Πληρωμής Συντάξεων της Υπηρεσίας Συντάξεων το πράγματι δικαιούμενον παρά του συνταξιούχου ποσόν. Εάν, αντιθέτως, καταβληθή μείζον του δικαιουμένου, το επί πλέον καταβληθέν, καταλογίζεται εις βάρος του λαβόντος και επιστρέφεται παρ’ αυτού δια της παρακρατήσεως του 1/10 της συντάξεως. 4.Αι διατάξεις της παρούσης εφαρμόζονται αναλόγως και δια τας συντάξεις τας αναφερομένας εις το άρθρ. 5 του Ν.Δ. 80 του 1969 παρά των οργάνων, εις α έχει ανατεθή η επιμέλεια της εκκαθαρίσεως και εντολής πληρωμής των συντάξεων τούτων. 29.Β.α.110 Πολιτικές και Στρατιωτικές Συντάξεις 